**Šiaulių „Santarvės“ gimnazijos veiklos kokybės įsivertinimo darbo grupės veiklos etapai**

 PASIRENGIMO ETAPAS.

Gimnazijos veiklos kokybės įsivertinimo darbo grupė sudaryta 2018 m. rugpjūčio 31 d. direktoriaus įsakymu. Ją sudaro 4 mokytojai, iš kurių vienas paskirtas grupės pirmininku.

 Įsivertinimas pradėtas vykdyti pagal “Mokyklos, įgyvendinančios bendrojo ugdymo programas, veiklos kokybės įsivertinimo metodiką”, patvirtintą 2016 m. kovo 29 d. Lietuvos Respublikos švietimo ir mokslo ministro įsakymu Nr. V-267.

 Susitarta, kad Šiaulių „Santarvės“ gimnazijos išorinio vertinimo, vykusio 2018 m. vasario 26 – kovo 2 dienomis, ataskaitoje (2018-04-05, A - 27) nurodyti tobulintini mokyklos veiklos aspektai padės išskirti vertinimo sričių, atitinkamą temų ir tobulintinų rodiklių eiliškumą.

 ĮSIVERTINIMO PLANO PARENGIMO ETAPAS.

Numatytas vertinimo laikotarpis - vieneri mokslo metai. Iki 2018 m. rugsėjo 20 d. parengiamas veiklos planas. Pedagoginių darbuotojų susirinkime aptariamas detalus ir konkretus rodiklio ir atitinkamų šaltinių aprašymas. Susitarta laikytis įsivertinimo cikliškumo: kiekvienų mokslo metų rugsėjo mėnuo ir gegužės - birželio mėn. Rugsėjo mėn. diagnozuojama situacija pagal detalųjį rodiklio aprašymą, o gegužės - birželio mėn. įsivertinama.

ĮSIVERTINIMO INSTRUMENTO(-Ų) PARENGIMO ETAPAS.

Įsivertinimo instrumentai: IQSEonline klausimynai, dokumentų analizė, interviu, stebėjimas, diskusijos, anketos ir kt.).

Respondentų grupės: gimnazijos vadovai, mokytojai, auklėtojai, aplinkos darbuotojai, mokiniai, mokinių tėvai.

ĮSIVERTINIMO ATLIKIMO ETAPAS.

Išanalizavus įsivertinimo instrumentų pagalba surinktus duomenis ir informaciją analizuosime, interpretuosime,  aptarsime su respondentų grupėmis. Suformulavę išvadas, numatysime, kaip įsivertinimo duomenis panaudoti bendruomenės sprendimams ir įsipareigojimams dėl veiklos tobulinimo.

ATSISKAITYMO IR INFORMAVIMO ETAPAS.

Mokslo metų pabaigoje (birželio mėn.) darbo grupė parengia gimnazijos veiklos kokybės įsivertinimo ataskaitą ir rekomendacijas gimnazijos veiklos ir strateginio planų priežiūros grupei, gimnazijos bendruomenės nariams.